Taranakio regionas

Taranakio regionas (, ) – regionas Naujojoje Zelandijoje, Šiaurės salos vakaruose. Administracinis centras – Stratfordas.


 Geografija 
Regionas apima Taranakio pusiasalį, užsibaigiantį Egmonto kyšuliu, išsišovusiu į Tasmano jūrą. Šiaurės Taranakio įlanka pasižymi skardingais krantais, o Pietų Taranakio įlankos krantai žemi, smėlėti. Pagrindinės upės – Vaitara, Patea. Centrinėje dalyje iškilęs Taranakio ugnikalnis, apie jį sudarytas Egmonto nacionalinis parkas.

Taranakio regionas – svarbi pieninės gyvulininkystės sritis. Derlingi plotai daugiausia driekiasi ratu apie ugnikalnį.

 Gyventojai 

2023 m. etninė sudėtis:„Aotearoa Data Explorer“. Statistics New Zealand. 
 europiečiai – 83,6 %
 maoriai – 21,8 %
 okeaniečiai – 2,6 %
 azijiečiai – 5,7 %
 išeiviai iš Vidurinių Rytų, lotynoamerikiečiai, afrikiečiai – 0,8 %

97,4 % gyventojų vartojo anglų kalbą, 4,5 % – maorių.

 Didžiausios gyvenvietės 

 Niu Plimutas – 58,5 tūkst. gyventojų (2022 m.)New Zealand, citypopulation.de
 Havera – 10,4
 Vaitara – 7,3
 Stratfordas – 6,1
 Inglvudas – 3,8

 Apskritys 
 Pietų Taranakio apskritis (centras – Havera)
 Niu Plimuto apskritis (centras – Niu Plimutas)
 Stratfordo apskritis (centras – Stratfordas)

 Šaltiniai 

Kategorija:Naujosios Zelandijos regionai